

**VALSTYBINĖ ENERGETIKOS reguliavimo taryba**

**Nutarimas**

**DĖL uab „Joniškio vandenys“ Geriamojo vandens tiekimo ir nuotekų tvarkymo bei paviršinių nuotekų tvarkymo paslaugų bazinių kainų nustatymo**

2024 m. rugsėjo 27 d. Nr. O3E-1237

Vilnius

Vadovaudamasi Lietuvos Respublikos geriamojo vandens tiekimo ir nuotekų tvarkymo įstatymo 9 straipsnio 1 dalies 3 ir 4 punktais, 33 straipsniu, Geriamojo vandens tiekimo ir nuotekų tvarkymo bei paviršinių nuotekų tvarkymo paslaugų kainų nustatymo metodika, patvirtinta Valstybinės energetikos reguliavimo tarybos (toliau – Taryba) 2006 m. gruodžio 21 d. nutarimu Nr. O3-92 „Dėl Geriamojo vandens tiekimo ir nuotekų tvarkymo bei paviršinių nuotekų tvarkymo paslaugų kainų nustatymo metodikos patvirtinimo“, Geriamojo vandens tiekimo ir nuotekų tvarkymo paslaugų lyginamosios analizės aprašu, patvirtintu Tarybos 2011 m. liepos 29 d. nutarimu Nr. O3- 218 „Dėl Geriamojo vandens tiekimo ir nuotekų tvarkymo veiklos paslaugų lyginamosios analizės aprašo patvirtinimo“, Nuotekų valymo kainos už padidėjusią ir savitąją taršą skaičiavimo tvarkos aprašu, patvirtintu Tarybos 2011 m. liepos 29 d. nutarimu Nr. O3-217 „Dėl Nuotekų valymo kainos už padidėjusią ir savitąją taršą skaičiavimo tvarkos aprašo patvirtinimo“, įvertinusi UAB „Joniškio vandenys“ 2023 m. spalio 27 d. raštu Nr. S-377 „Prašymas suderinti geriamojo vandens tiekimo ir nuotekų tvarkymo bei paviršinių nuotekų tvarkymo paslaugų bazines kainas“ pateiktą prašymą, 2024 m. kovo 7 d. raštu Nr. (1.5) S-119 „Dėl papildomos medžiagos geriamojo vandens teikimo ir nuotekų tvarkymo paslaugų bazinių kainų projektui pateikimo, 2024 m. liepos 19 d. el. paštu „Dėl paviršinių nuotekų“ (registracijos Nr. R1-10605), 2024 m. rugsėjo 23 d. el. paštu „Papildomi duomenys“ (registracijos Nr. R1-13423), 2024 m. rugsėjo 23 d. raštu Nr. (1.5) S-318 „Dėl suskaičiuotų geriamojo vandens tiekimo ir nuotekų tvarkymo bei paviršinių nuotekų tvarkymo paslaugų bazinės kainos skirtumo mažinimo nuo šiuo metu galiojančios geriamojo vandens tiekimo ir nuotekų tvarkymo bei paviršinių nuotekų tvarkymo kainos“ pateiktą papildomą informaciją ir duomenis bei atsižvelgdama į Tarybos Šilumos ir vandens departamento Vandens skyriaus 2024 m. rugsėjo 25 d. pažymą Nr. O5E-914 „Dėl UAB „Joniškio vandenys“ geriamojo vandens tiekimo ir nuotekų tvarkymo bei paviršinių nuotekų tvarkymo paslaugų bazinių kainų nustatymo“, Taryba n u t a r i a:

1. Nustatyti UAB „Joniškio vandenys“ geriamojo vandens tiekimo ir nuotekų tvarkymo bei paviršinių nuotekų tvarkymo paslaugų bazines kainas (be pridėtinės vertės mokesčio):

1.1. geriamojo vandens tiekimo ir nuotekų tvarkymo paslaugų bazinę kainą vartotojams, perkantiems geriamojo vandens tiekimo ir nuotekų tvarkymo paslaugas bute – 3,53 Eur/m3, iš šio skaičiaus:

1.1.1. geriamojo vandens tiekimo – 1,36 Eur/m3;

1.1.2. nuotekų tvarkymo – 2,17 Eur/m3, iš šio skaičiaus:

1.1.2.1. nuotekų surinkimo – 1,20 Eur/m3;

1.1.2.2. nuotekų valymo – 0,60 Eur/m3;

1.1.2.3. nuotekų dumblo tvarkymo – 0,37 Eur/m3;

1.2. geriamojo vandens tiekimo ir nuotekų tvarkymo paslaugų bazinę kainą vartotojams, perkantiems geriamojo vandens tiekimo ir nuotekų tvarkymo paslaugas individualių gyvenamųjų namų ar kitų patalpų, skirtų asmeninėms, šeimos ar namų reikmėms, įvaduose – 3,47 Eur/m3, iš šio skaičiaus:

1.2.1. geriamojo vandens tiekimo – 1,33 Eur/m3;

1.2.2. nuotekų tvarkymo – 2,14 Eur/m3, iš šio skaičiaus:

1.2.2.1. nuotekų surinkimo – 1,19 Eur/m3;

1.2.2.2. nuotekų valymo – 0,59 Eur/m3;

1.2.2.3. nuotekų dumblo tvarkymo – 0,36 Eur/m3;

1.3. geriamojo vandens tiekimo ir nuotekų tvarkymo paslaugų bazinę kainą abonentams, perkantiems geriamojo vandens tiekimo ir nuotekų tvarkymo paslaugas buities ir komerciniams poreikiams bei perkantiems geriamąjį vandenį, skirtą karštam vandeniui ruošti ir tiekiamą abonentams – 3,55 Eur/m3, iš šio skaičiaus:

1.3.1. geriamojo vandens tiekimo – 1,45 Eur/m3;

1.3.2. nuotekų tvarkymo – 2,10 Eur/m3, iš šio skaičiaus:

1.3.2.1. nuotekų surinkimo – 1,17 Eur/m3;

1.3.2.2. nuotekų valymo – 0,58 Eur/m3;

1.3.2.3. nuotekų dumblo tvarkymo – 0,35 Eur/m3;

1.4. geriamojo vandens tiekimo ir nuotekų tvarkymo paslaugų bazinę kainą abonentams, perkantiems geriamąjį vandenį, skirtą patalpoms šildyti ir tiekiamą vartotojams ir abonentams bei geriamąjį vandenį, skirtą karštam vandeniui ruošti ir tiekiamą vartotojams, ir vartotojų kategorijai, perkančiai paslaugas daugiabučių gyvenamųjų namų arba individualių gyvenamųjų namų bendrijų įvade – 3,41 Eur/m3, iš šio skaičiaus:

1.4.1. geriamojo vandens tiekimo – 1,31 Eur/m3;

1.4.2. nuotekų tvarkymo – 2,10 Eur/m3, iš šio skaičiaus:

1.4.2.1. nuotekų surinkimo – 1,17 Eur/m3;

1.4.2.2. nuotekų valymo – 0,58 Eur/m3;

1.4.2.3. nuotekų dumblo tvarkymo – 0,35 Eur/m3;

1.5. paviršinių nuotekų tvarkymo paslaugų bazinę kainą abonentams, perkantiems paviršinių nuotekų tvarkymo paslaugas – 0,29 Eur/m3;

1.6. nuotekų valymo kainą abonentams už kiekvieną 100 mg/l virš bazinės taršos BDS7 koncentracijos padidėjimą – 0,035 Eur/m3;

1.7. nuotekų valymo kainą abonentams už kiekvieną 100 mg/l virš bazinės taršos skendinčių medžiagų koncentracijos padidėjimą – 0,021 Eur/m3;

1.8. nuotekų valymo kainą abonentams už kiekvieną 10 mg/l virš bazinės taršos azoto koncentracijos padidėjimą – 0,004 Eur/m3;

1.9. nuotekų valymo kainą abonentams už kiekvieną 1 mg/l virš bazinės taršos fosforo koncentracijos padidėjimą – 0,0002 Eur/m3.

2. Nustatyti, kad:

2.1. šio nutarimo 1 punkte nurodytos geriamojo vandens tiekimo ir nuotekų tvarkymo, paviršinių nuotekų tvarkymo paslaugų bazinės kainos nustatytos penkerių metų laikotarpiui nuo šių kainų įsigaliojimo dienos;

2.2. pirmaisiais bazinių kainų galiojimo metais taikomos geriamojo vandens tiekimo ir nuotekų tvarkymo, paviršinių nuotekų tvarkymo paslaugų bazinės kainos lygios geriamojo vandens tiekimo ir nuotekų tvarkymo bei paviršinių nuotekų tvarkymo paslaugų bazinėms kainoms.

Šis nutarimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir sąlygomis.

Tarybos pirmininkas Renatas Pocius